Projekts

Latvijas Republikas Ministru kabinets

2019. gada \_\_\_.\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_ \_\_\_ §.)

Grozījumi Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"

Izdoti saskaņā ar

Darba likuma 40. panta septīto daļu un

Statistikas likuma 21. panta 1. punktu

Izdarīt Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām" (Latvijas Vēstnesis, 2017, 104. nr.; 2018, 49. nr.; 2019, 32., 114. nr.) šādus grozījumus:

1. Svītrot pielikuma 17.11. apakšpunktu.

2. Papildināt pielikuma 290. punkta ievaddaļu aiz vārdiem "sastādīt patentpieteikumus" ar vārdiem "konsultēt par mediācijas piemērotību dažādu domstarpību un konfliktu risināšanā; organizēt un vadīt mediācijas procesus, tai skaitā tiesas ieteikto mediāciju; sagatavot apliecinājumus par mediācijas rezultātu; pēc pušu lūguma piedalīties rakstveida vienošanās noformēšanā; ievērot Sertificētu mediatoru ētikas kodeksa normas, sertificētu mediatoru kopsapulces un padomes lēmumus".

3. Papildināt pielikumu ar 290.13. apakšpunktu šādā redakcijā:

|  |  |  |
| --- | --- | --- |
| "290.13. | Sertificēts MEDIATORS | 2619  14" |

4. Papildināt pielikuma 353. punkta ievaddaļu aiz vārdiem "koordinēt lidostās sniegtos virszemes apkalpošanas pakalpojumus" ar vārdiem "veikt operatīvo procesu un personāla darba vērtēšanu, un uzraudzību, sekmīgu un kvalitatīvu virszemes pakalpojumu sniegšanu"

5. Papildināt pielikumu ar 353.48. apakšpunktu šādā redakcijā:

|  |  |  |
| --- | --- | --- |
| "353.48. | Lidostas operatīvo procesu KOORDINATORS | 3115  76" |

6. Aizstāt pielikuma 489. punktā vārdus "vadītājiem, struktūrvienības vadītājam un citiem darbiniekiem" ar vārdiem "deputātiem, amatpersonām, vadītājiem, darbiniekiem".

7. Papildināt pielikuma 490. punkta ievaddaļu aiz vārdiem "sagatavot dažādu veidu ar pamatdarbību saistītus pārskatus vadītāja uzdevumā" ar vārdiem "kārtot ar deputāta darbību saistītos organizatoriskos, tehniskos, konsultatīvos un citus jautājumus".

8. Papildināt pielikumu ar 490.45. apakšpunktu šādā redakcijā:

|  |  |  |
| --- | --- | --- |
| "490.45. | DEPUTĀTA PALĪGS | 3343  55" |

9. Papildināt pielikuma 512. punkta ievaddaļu aiz vārdiem "veicot normatīvajos aktos paredzētās darbības" ar vārdiem "konsultēt par mediācijas piemērotību dažādu domstarpību un konfliktu risināšanā; organizēt un vadīt mediācijas procesus; sagatavot apliecinājumus par mediācijas rezultātu; pēc pušu lūguma piedalīties rakstveida vienošanās noformēšanā".

10. Papildināt pielikumu ar 512.13. apakšpunktu šādā redakcijā:

|  |  |  |
| --- | --- | --- |
| "512.13. | MEDIATORS | 3411  13" |

11. Papildināt pielikuma 619. punkta ievaddaļu aiz vārdiem "veikt izlidojošo un ielidojošo reisu apkalpošanu" ar vārdiem "koordinēt, vadīt un uzraudzīt virszemes apkalpošanas darbības; veikt gaisa kuģa atledošanas un pretatledošanas pasākumus".

12. Papildināt pielikumu ar 619.32. un 619.33. apakšpunktu šādā redakcijā:

|  |  |  |
| --- | --- | --- |
| "619.32. | Lidojuma KOORDINATORS | 4323  37 |
| 619.33. | Lidmašīnu atledošanas SPECIĀLISTS | 4323  38" |

13. Svītrot pielikuma 1074. punkta ievaddaļā vārdus "strādāt ar lidostā virszemes apkalpošanā izmantojamo tehniku, kuras pilna masa nepārsniedz 3,5 tonnas".

14. Svītrot pielikuma 1074.7. apakšpunktu.

15. Svītrot pielikuma 1081. punkta ievaddaļā vārdus "kuras pilna masa pārsniedz 3,5 tonnas".

Ministru prezidents A.K.Kariņš

Labklājības ministre R.Petraviča

Vīza: valsts sekretārs I.Alliks

A.Liepiņa,

67021519, Aina.Liepina@lm.gov.lv